PMIndiaData/PMIndiaSum huggingface dataset:
وزیر اعظم نے وارانسی میں انٹرنیشنل کوآپریشن اینڈ کنونشن سنٹر – ’رودراکش‘ کا افتتاح کیا

وزیر اعظم جناب نریندر مودی نے وارانسی میں انٹرنیشنل کوآپریشن اینڈ کنونشن سنٹر – رودراکش کا افتتاح کیا، جسے جاپان کی مدد سے تعمیر کیا گیا ہے۔ اس کے بعد انہوں نے بنارس ہندو یونیورسٹی (بی ایچ یو) میں ماں اور بچے کی صحت کے مرکز کا معائنہ کیا۔ انہوں نے کووڈ کی تیاریوں کا جائزہ لینے کے لیے اہلکاروں اور طبی پیشہ وروں سے بھی ملاقات کی۔ اجتماع سے خطاب کرتے ہوئے، وزیر اعظم نے کہا کہ کووڈ کے باوجود، کووڈ کے باوجود کاشی میں ترقیاتی کام تیزی سے چل رہے ہیں۔ انہوں نے مزید کہا کہ ’انٹرنیشنل کوآپریشن اینڈ کنونشن سنٹر – رودراکش‘ اس تخلیقیت اور حرکیات کا نتیجہ ہے۔ انہوں نے کہا کہ یہ سنٹر بھارت اور جاپان کے درمیان مضبوط تعلقات کی عکاسی کرتا ہے۔ کنونشن سنٹر کی تعمیر میں مدد کرنے کے لیے انہوں نے جاپان کی تعریف کی۔ جناب مودی نے یاد کیا کہ جاپان کے وزیر اعظم جناب سوگا یوشی ہیڈے اُس وقت چیف کابینہ سکریٹری تھے۔ تب سے لیکر ان کے جاپان کے وزیر اعظم بننے تک، وہ اس پروجیکٹ میں ذاتی طور پر شامل رہے ہیں۔ جناب مودی نے مزید کہا کہ بھارت کے تئیں ان کے لگاؤ کے لیے ہر ہندوستانی ان کا احسان مند ہے۔ وزیر اعظم جناب نریندر مودی نے جاپان کے سابق وزیر اعظم جناب شنزو آبے کو یاد کیا جو آج کے پروگرام سے قریبی طور پر جڑے ہوئے تھے۔ انہوں نے اس لمحہ کو یاد کیا جب اُس وقت کے جاپان کے وزیر اعظم جناب شنزو آبے کی کاشی آمد پر انہوں نے رودراکش کے تصور پر ان کے ساتھ بات چیت کی تھی۔ وزیر اعظم نے کہا کہ اس عمارت میں جدیدیت کی چمک اور ثقافتی تابناکی دونوں ہی شامل ہے، اس میں بھارت جاپان رشتے کا تعلق ہے اور ساتھ ہی مستقبل کے تعاون کی امید بھی ہے۔ جناب مودی نے کہا کہ جاپان کے اُن کے دورہ سے عوام سے عوام کے درمیان اس قسم کے رشتے کی شروعات ہوئی اور رودراکش اور احمد آباد میں زین گارڈن جیسے پروجیکٹ اس رشتے کی ترجمانی کرتے ہیں۔
کابینہ نے غیر منضبط  ڈپازٹ اسکیموں پر پابندی کے نئے بل اور چٹ فنڈ (ترمیمی) بل – 2018 کو منظوری دی

نئی دہلی،20؍فروری،سرمایہ کاروں کی بچت کا تحفظ کرنے کی خاطر ایک بڑے پالیسی اقدام میں وزیراعظم جناب نریندر مودی کی صدارت میں منعقد مرکزی کابینہ نے پارلیمنٹ میں مندرجہ ذیل دو بلوں کو پیش کرنے کی منظوری دے دی ہے۔ 1-غیر منضبط ڈپازٹ اسکیموں پر پابندی کا بل – 2018۔ 2-چٹ فنڈ (ترمیمی) بل – 2018 غیر منضبط ڈپازٹ اسکیموں پر پابندی بل – 2018 وزیراعظم جناب نریندر مودی کی صدارت میں منعقد مرکزی کابینہ نے غیر منضبط ڈپازٹ اسکیموں پر پابندی عائد کرنے کے بل – 2018 کو پارلیمنٹ میں پیش کرنے کی منظور دے دی ہے۔ اس بل کا مقصد ملک میں ناجائز طریقے سے ڈپازٹ (جمع بچت) حاصل کرنے کی سرگرمیوں کی لعنت سے نمٹنا ہے۔ اس طرح کی اسکیمیں چلانے والی کمپنیاں ؍ ادارے موجودہ ضابطوں میں خامیوں کے استحصال اور سخت انتظامی اقدامات کی کمی کا فائدہ اٹھاکر غریب اور سادہ لوح عوام کو دھوکہ دے کر ان کی محنت کی کمائی اُڑالیتی ہے۔ تفصیلات: غیر منضبط ڈپازٹ اسکیموں پر پابندی کا بل -2018 ملک میں مندرجہ ذیل اقدامات کے ذریعے ناجائز ڈپازٹ اسکیموں سے نمٹنے کے لئے جامع قانون فراہم کرے گا۔ الف-غیر منضبط ڈپازٹ لینے کی سرگرمیوں پر مکمل پابندی۔ ب-غیر منضبط ڈپازٹ حاصل کرنے کی اسکیموں کو چلانے یا فروغ دینے پر سزا۔ ج-جمع کرنے والوں کو ادائیگی میں دھوکہ دیہی اور نادہندگی کے لئے سخت سزا۔ د-ڈپازٹ جمع کرنے والے کسی ادارے کے ذریعے نادہندگی کی صورت میں رقم جمع کرنے والوں کو ادائیگی کو یقینی بنانے کی خاطر ریاستی حکومت کے ذریعے ایک بااختیار اتھارٹی کا قیام۔ ہ-بااختیار اتھارٹی کے اختیارات اور اس کے فرائض کے ساتھ ساتھ نادہندہ ادارے کے اثاثوں کو قُرق کرنے کا اختیار۔ و-رقم جمع کرنے والوں کو ادائیگی کی نگرانی اور قانون کے تحت قصورواروں پر مقدمہ چلانے کے لئے مخصوص عدالتوں کی نشاندہی۔ ز-بل میں منضط ڈپازٹ اسکیموں کی فہرست کی شمولیت کے ساتھ ایک شق کے تحت مرکزی حکومت کو اس فہرست میں کمی یا بیشی کرنے کا اختیار۔ چٹ فنڈ (ترمیمی) بل- 2018 وزیراعظم جناب نریندر مودی کی صدارت میں مرکزی کابینہ نے چٹ فنڈ (ترمیمی) بل- 2018 کو پارلیمنٹ میں پیش کرنے کی منظوری دے دی ہے۔چٹ فنڈ سیکٹر کے منضبط فروغ میں سہولت فراہم کرنے اور چٹ فنڈ صنعت کو درپیش خامیوں کو دور کرکے لوگوں کو دیگر مالی مصنوعات تک زیادہ رسائی فراہم کرنے کی خاطر چٹ فنڈ قانون 1982 میں مندرجہ ذیل ترامیم کی تجویز ہے۔ چٹ فنڈ قانون 1982 کی دفعہ 2(بی) اور 11 (1) کے تحت چٹ بزنس کے لئے لفظ ’’فریٹرنٹی فنڈ‘‘ کا استعمال کرنا تاکہ اسے ’’پرائز چٹس‘‘ سے الگ کیا جاسکے جو ایک علیحدہ قانون کے تحت ممنوع ہے۔ چٹ کے ڈرا کا انعقاد کرنے کے لئے کم از کم 2 سبسکرائبرس کی موجودگی کو برقرار رکھنے اور کارروائی کی تفصیلات تیار کرنے کو ضروری بنانے کے لئے چٹ فنڈ ترمیمی بل 2018 میں اس بات کی اجازت دینے کی تجویز ہے کہ کم از کم 2 سبسکرائبرس کی لازمی موجودگی کو ویڈیو کانفرنسنگ کے ذریعے پورا کیا جاسکتا ہے جسے فورمین کے ذریعے پوری طرح ریکارڈ کیا جائے۔ فورمین کے لئے ضروری ہوگا کہ وہ اس کارروائی کے بعد دو دن کے اندر اندر ایسے سبسکرائبرس کے ذریعے پوری کارروائی پر دستخط حاصل کرے۔ فورمین کے کمیشن کو 5 فیصد سے بڑھا کر 7 فیصد کرنا۔ کمیشن کی اس شرح میں قانون کے آغاز کے بعد سے اب تک کوئی تبدیلی نہیں ہوئی ہے جب کہ اس پر آنے والی لاگتیں کئی گنا بڑھ چکی ہیں۔ ۔۔۔۔۔۔۔۔۔۔۔ (م ن-و ا- ق ر) (20-02-2018)
کابینہ نے ریلوے کے شعبے میں بھارت مراقش تعاون معاہدے کی منظوری دی

نئیدہلی۔20؍فروری۔وزیراعظم جناب نریندر مودی کی صدارت میں کابینہ کمیٹی نے ریلوے کے شعبے کے مختلف میدانوں میں طویل مدتی تعاون اور شراکت داری کو فروغ دینے کیلئے بھارت اور مراقش کے ریلوے کے قومی دفتر (او این سی ایف) کےد رمیان تعاون کے معاہدے کو اثرمعکوس کے ساتھ منظوری دی ہے۔ تعاون کے اس معاہدے سے مندرجہ ذیل میدانوں میں تکنیکی تعاون ملے گا۔ الف۔ تربیت اور عملے کا فروغ ب۔ مہارت کے مشن ،تجربے اور عملے کا تبادلہ اور ج۔ ماہرین کے تبادلے سمیت باہمی تکنیکی مدد ۔۔۔۔۔۔۔۔۔۔۔۔۔۔۔۔۔۔۔۔۔۔
وزیر اعظم نے تجربہ کار صحافی مادھوری بین کے انتقال پر تعزیت کا اظہار کیا

وزیر اعظم جناب نریندر مودی نے تجربہ کار صحافی مادھوری بین کے انتقال پر گہرے رنج و غم کا اظہار کیا ہے۔ وزیر اعظم نے ٹویٹ کیا؛ ““ચિત્રલેખા” પરિવારના મધુરીબેનના અવસાનથી દુઃખી છું. એમનું અવસાન વાચક જગત માટે મોટી ખોટ છે. સદ્ગતના આત્માની શાંતિ માટે પ્રાર્થના તથા શોકગ્રસ્ત પરિવાર અને એમના વિશાળ વાચકવર્ગને સાંત્વના…ઓમ શાંતિ !!”
وزیر اعظم نے 2001 میں پارلیمنٹ پر ہوئے حملے کے شہداء کو خراج عقیدت پیش کیا

نئی دلّی ، 13دسمبر؍ وزیر اعظم جناب نریندر مودی نے 2001 میں پارلیمنٹ پر ہوئے حملے کے شہداء کو خراج عقیدت پیش کیا ہے ۔ خراج عقیدت پیش کرتے ہوئے انہوں نے کہا ہے کہ : ’’ 2001 میں آج کے دن ہماری پارلیمنٹ پر ہوئے نا عاقبت اندیشانہ حملے میں شہید ہوئے بہادر شہیدوں کی شجاعت کو ہم سلامی دیتے ہیں ‘‘ ۔ وزیر اعظم نے مزید کہا کہ ’’ ان کی جراٹ اور دلیری ا ہر ہندوستانی کو ترغیب دیتی ہے ۔ ‘‘
وزیراعظم نے اٹھارہویں ایشیائی کھیلوں میں میڈل جیتنے والے کھلاڑیوں سے گفتگو کی

نئی دہلی، 05 ستمبر ۔وزیر اعظم جناب نریند ر مودی نے آج اٹھاہویں ایشیائی کھیلوں میں میڈل جیتنے والے کھلاڑیوں سے اپنی رہائش گاہ پرملاقات اور گفتگو کی ۔ اس موقع پر وزیر اعظم نے میڈل جیتنے والے کھلاڑیں کو مبارکباددیتے ہوئے ایشیا ئی کھیلوں میں مثالی کارکردگی کا مظاہرہ کرکے ہندوستان کے لئے وافر مقدار میں گولڈ میڈل جیتنے کے لئے ان کھلاڑیوں کی ستائش کی ۔انہوں نے میڈل جیتنے والے کھلاڑیوں سے خطاب کرکے کہا کہ ان کے کھیل کود کے جذبے نے ہندوستان کے مرتبے اورفخروانبساط میں اضافہ کیا ہے ۔انہوں نے امید ظاہر کی کہ یہ میڈل جیتنے والے کھلاڑی اپنی شہرت اور غزت افزائی کے سبب اپنے فن پر توجہ مرکوز رکھنے سے گریز نہیں کریں گے۔ اس گفتگو کے دوران وزیر اعظم نے کھلاڑیوں سے زور دے کر کہا کہ ٹکنالوجی کو اپنی کارکردگی میں بہتری پیدا کرنے کے لئے استعمال کیا جائے ۔ انہوں نے مزید کہا کہ کھلاڑیوںاور اتھلیٹس کو اپنی کارکردگی کے ٹکنالوجی کی مدد سے کئے جانے والے تجزیہ کو استعمال کرتے ہوئے اپنی کارکردگی میں بہتری پیدا کرنی چاہئے ۔اس کے لئے انہیں دنیا کے چوٹی کے کھَلاڑیوںکی کارکردگی کا بھی تجزیہ کرنا چاہئے ۔ اس موقع پر وزیر اعظم نے چھوٹے قصبوں ، دیہی علاقوں اورغریبی کے پس منظرسے ابھرنے والی صلاحیتوں پر اظہار مسرت کیا کہ انہوں نے ان ناگفتہ بہ حالات میں بھی مثالی کارکردگی کا اظہار کرتے ہوئے ملک کے لئے میڈل جیت کر ملک کے سر کو فخر کے ساتھ بلند کیا ہے۔ انہوں نے کہا کہ دیہی علاقوں میں ہی حقیقی صلاحیتیں اور امکانات موجودہیں اور ہمیں ان صلاحیتوں کی پرورش جاری رکھنی چاہئے۔ انہوں نے کہا کہ باہری دنیا اس بات سے ناواقف ہے کہ ایک کھلاڑی یا اتھلیٹس کو اپنی روز مرہ کی زندگی میں کس طرح شدید جدوجہد کرنی پڑتی ہے۔ اس گفتگو کے دوران وزیر اعظم اس وقت انتہائی جذباتی ہوگئے جب ان کھلاڑیوں کے نام بیان کئے گئے جنہوں نے زندگی کی شدید دشواریوں کے باوجود ملک وقوم کے لئے میڈل حاصل کئے ہیں ۔انہوں نے اپنے اپنے کھیل اورفن کے تئیں نیک نیتی اور ہمت کو سلام عقیدت پیش کرتے ہوئے امید ظاہرکی کہ باقیماندہ ملک ان کی ان کوششوں سے حوصلہ حاصل کرے گا۔ وزیر اعظم نے اس موقع پر کھلاڑیوں اور اتھلیٹس سے زوردے کر کہا کہ وہ اپنی کامیابیوں اور تعریفوں سے مطمئن ہوکر نا بیٹھ جائیں بلکہ مزید شاندارکامیابیوں کے لئے اپنی کوششیں جاری رکھیں ۔ انہوں نے مزید کہا کہ میڈل جیتنے والوں کے لئے سب سے بڑاچیلنج اب شروع ہوگا اورانہیں اولمپک کھیلوں میں اپنا مقام بنائے رکھنے کے عزم سے کبھی دستبردار نہیں ہونا چاہئے ۔ اس موقع پر نوجوانوں کے امور اورکھیل کود کے وزیر مملکت (آزادانہ چارج ) کرنا راجیہ ورھن راٹھور بھی موجود تھے۔ اپنے ابتدائی کلمات میں کرنل راجیہ وردھن راٹھور نے کہا کہ وزیراعظم کے خواب اورسرکار کی کوششوں کے نتیجے میں ہی ہندوستانی اتھلیٹس زیادہ میڈل جیت سکے ہیں اور جواں سال کھلاڑیوںکی حوصلہ افزائی ہوئی ہے ۔ واضح ہوکہ انڈونیشیا کے شہر جکارتہ اور پیلم بینگ میں ہونے والے اٹھارہویں ایشیائی کھیلوں میں ہندوستانی کھلاڑیوں اور ااااتھلیٹس نے اب تک کے سب سے زیادہ 69 میڈل حاصل کئے ہیں۔جبکہ 2010 میں گوانگزو میں ہونےوالے ایشیائی کھیلوں میں ہندوستانی کھلاڑیوں اور اتھلیٹس نے سب سے زیادہ 65 میڈل جیتے تھے۔ 4578U-
سروے نمبر 408  ، جالندھر کینٹ کے سلسلہ  میں   کیندریہ ودیالیہ کی تعمیر کے لئے  کیندریہ ودیالیہ سنگھٹن کو 7.5 ایکڑ   دفاعی اراضی منتقل کئے جانے کو   کابینہ کی منظوری

نئی دہلی، 4 جولائی 2018/ مرکزی کابینہ نے وزیراعظم جناب نریندر مودی کی صدار ت میں آج یہاں کیندریہ ودیالیہ سنگھٹن کو، جالندھر کینٹ میں، سروے نمبر 408 کے تحت، کیندریہ ودیالیہ کی تعمیر کے لئے محض ایک روپیہ سالانہ کے برائے نام محصول پر 7.5 ایکڑ دفاعی زمین جو اے ون زمرے کی ہے، کو مستقبل پٹے پر دیئے جانے کو اپنی منظوری دے دی ہے۔ پس منظر فی الحال کیندریہ ودیالیہ نمبر 4 واقع جالندھرکینٹ ، 1987 سے ایک عارضی مرمت شدہ ایم ای ایس عمارت میں چل رہا ہے جو سروے نمبر 408، جالندھر کینٹ کے تحت کالونت ہال کی دوسری سمت واقع ہے۔ یہ اسکول 26 ایکڑ دفاعی اراضی میں واقع ہے ۔ فی الحال یہاں یعنی کیندریہ ودیالیہ نمبر چار جالندھر کینٹ میں مجموعی طور پر 1346 بچے زیر تعلیم ہیں۔ کے وی ایس کے ذریعہ اس کی اپنی مستقل اسکولی عمارت کی تعمیر کے نتیجے میں اسکولی حکام، اپنی ضرورت کے مطابق بنیادی ڈھانچہ فراہم کرسکیں گے جو مصروف خدمات دفاعی عملے کے بچوں کی تعلیمی ضروریات کی تکمیل کرے گا۔ بقیہ 18.5 اراضی اسکولی عمارت کی تعمیر مکمل ہونے کے بعد بری فوج کو سونپ دی جائے گی۔ ۔۔۔۔۔۔۔۔۔۔۔ م ن۔ ۔ ج۔
ڈاکٹرباباصاحب امبیڈکرکے مہاپری نروا ن دیوس کے  موقع پر وزیراعظم کا خراج عقیدت

نئی دہلی ،6 دسمبر: وزیراعظم ، جناب نریندرمودی نے ڈاکٹرباباصاحب امبیڈکر کے مہاپری نروان دیوس کے موقع پر انھیں خراج عقیدت پیش کیاہے ۔اپنے پیغام میں وزیراعظم نے کہا ہے کہ،میں ڈاکٹرباباصاحب امبیڈکر کو ،ان کے مہاپری نروان دیوس کے موقع پرخراج عقیدت پیش کرتاہوں ۔ وزیراعظم نے کہاہے کہ جب مجھے ممبئی میں چیتہ بھومی میں عبادت کرنے کاموقع ملا تومیں نے اپنے آپ کو ازحدخوش قسمت محسوس کیا۔ اس موقع پر لی گئی کچھ تصاویر شیئرکرناچاہتاہوں ۔ https://twitter.com/narendramodi/stat
وزیر اعظم نے سورت میں جدید سہولتوں سے آراستہ  اسپتال کا افتتاح کیا

نئی دہلی، 30 جنوری / وزیر اعظم جناب نریندر مودی نے آج سورت میں جدید سہولتوں سے آراستہ سُپر اسپیشلٹی رسیلا بین سیونتی لال شاہ وینس اسپتال کا افتتاح کیا ۔ انہوں نے اس بات پر خوشی ظاہر کی کہ یہ اسپتال آیوشمان بھارت اسکیم کے تحت بھی لوگوں کی خدمات انجام دے گا ۔ ایک عوامی اجتماع سے خطاب کرتے ہوئے وزیر اعظم نے کہا کہ اُن کی حکومت ایک صحت مند بھارت کے لئے کام کر رہی ہے ۔ انہوں نے حکومت کے ذریعے کئے جانے والے غریب موافق اقدامات کا ذکر کیا ۔ انہوں نے کہا کہ پردھان منتری سُرکشت مارتِتو ابھیان اور مشن اندر دھنش نے شرح اموات کو کم کرنے میں ایک اہم رول ادا کیا ہے ۔ لال قلعہ سے وزیر اعظم کے سووچھتا ابھیان کے اعلان کا مذاق اڑانے والوں کو مناسب جواب دیتے ہوئے انہوں نے کہا کہ بڑے پیمانے پر صفائی ستھرائی مہم چلانے کی وجہ سے آج 97 فی صد آبادی کے پاس صاف ستھرے بیت الخلاء ہیں ۔ وزیر اعظم نے اس موقع پر احتیاطی حفظانِ صحت کی اہمیت پر بھی زور دیا اور کہا کہ دنیا نے صحت کے لئے یوگا کے رول کو تسلیم کر لیا ہے ۔ وزیر اعظم نے کہا کہ آیوشمان بھارت اسکیم سے مکمل طور پر ایک نیا ماحولیاتی نظام پیدا ہو گا ، جس سے صحت مند بھارت کی تخلیق میں مدد ملے گی ۔ اس اسکیم سے دو – تین شہروں میں سطح کے اعتبار سے نئے اسپتالوں کے قیام کو فروغ ملے گا ، جس سے حفظانِ صحت کے شعبے میں ملازمت کے مواقع بھی بڑھیں گے ۔ انہوں نے کہا کہ بڑی تعداد میں جینرک دوائیں اب لوگوں کے لئے دستیاب ہیں ، جس سے نہ صرف یہ کہ حفظانِ صحت کے اخراجات میں کمی آئے گی ، بلکہ اس سے بہت ساری قیمتی زندگیوں کو بچایا بھی جا سکے گا ۔ وزیر اعظم نے معاشی طور پر کمزور طبقے کے لئے 10 فی صد ریزرویشن کوٹہ کے سب سے پہلے نفاذ کے لئے گجرات کو مبارکباد بھی دی ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔۔ ۔ ۔ ۔ ۔ ۔ ( م ن ۔ ن ا ۔ ع ا ) ( 30 – 01 – 2019 )
جناب کلیان سنگھ کے انتقال پر میڈیا کے سامنے دیا گیا وزیر اعظم کا بیان

نئی دہلی، 22/اگست2021 ۔ ہم سب کے لئے یہ دکھ کی گھڑی ہے۔ کلیان سنگھ جی کے والدین نے ان کا نام کلیان سنگھ رکھا تھا۔ انھوں نے زندگی ایسے گزاری کہ انھوں نے اپنے والدین کے ذریعے انھیں دیے گئے نام کو بامعنی بنادیا۔ وہ زندگی بھر عوامی فلاح و بہبود کے لئے جیے، انھوں نےعوامی فلاح و بہبود کو ہی اپنی زندگی کا اصول بنایا اور بھارتی جنتا پارٹی، بھارتی جن سنگھ، پورے کنبے کو ایک فکر کے لئے، ملک کے روشن مستقبل کے لئے، وقف کردیا۔ کلیان سنگھ جی بھارت کے کونے کونے میں ایک اعتماد کا نام بن گئے تھے۔ فوری فیصلہ کرنے والا ایک نام بن چکے تھے اور زندگی کے زیادہ تر وقتوں میں وہ عوامی فلاح و بہبود کے لئے ہمیشہ کوشاں رہے۔ ان کو جب بھی جو ذمے داری ملی، چاہے وہ رکن اسمبلی کی شکل میں ہو، چاہے حکومت میں ان کی جگہ ہو، چاہے گورنر کی ذمے داری ہو، ہمیشہ ہر ایک کے لئے باعث تحریک بنے۔ عوام الناس کے اعتماد کی علامت بنے۔ ملک نے ایک گراں قدر شخصیت، ایک باصلاحیت لیڈر کھویا ہے۔ ہم ان کی بھرپائی کے لئے، ان کے آدرشوں، ان کے روابط کو لے کرکے زیادہ سے زیادہ محنت کریں اور ہم ان کے خوابوں کی تکمیل میں کوئی کمی نہ کریں۔ میں بھگوان پربھو شری رام کے قدموں میں پرارتھنا کرتا ہوں کہ پربھو رام کلیان سنگھ جی کو اپنے قدموں میں جگہ دیں اور پربھو رام ان کے اہل خانہ کو دکھ کی اس گھڑی میں اس دکھ کو برداشت کرنے کی طاقت دیں۔ اور ملک میں بھی یہاں کی قدروں، یہاں کے آدرشوں (آئیڈیلس)، یہاں کی ثقافت، یہاں کی روایات میں یقین کرنے والے ہر پریشان حال شخص کو پربھو رام ڈھارس دیں، یہی پرارتھنا کرتا ہوں۔
وزیر اعظم نے پوربندر میں مہاتما گاندھی کے گھر سے حاصل ہونے والی تعلیمات کے بارے میں ایک مضمون کا اشتراک کیا

وزیر اعظم جناب نریندر مودی نے آج پوربندر میں مہاتما گاندھی کے گھر سے حاصل ہونے والی معلومات کے بارے میں ایک مضمون کا اشتراک کیا۔ ’مودی اچیو‘ کے ایک ٹویٹ کا حوالہ دیتے ہوئے وزیر اعظم نے ٹویٹ کیا: ”کیا آپ سب جانتے ہیں، پوربندر میں مہاتما گاندھی کا گھر پانی کے تحفظ کا ایک بہت بڑا سبق دیتا ہے۔ آپ اس کو پڑھ کر لطف اندوز ہوں گے۔ https://www.narendramodi.in/what-gandhi-ji-s-home-in-porbandar-teaches-“
کابینہ نے  اعلی تعلیمی اداروں سےمتعلق   داخلہ امتحانات  منعقد کرانے   کےلئے نیشنل ٹیسٹنگ ایجنسی (این ٹی اے)  کے قیام  کو منظوری دی

نئی دہلی، 10 نومبر 2017،وزیراعظم جناب نریندر مودی کی زیر صدارت مرکزی کابینہ نے اعلی تعلیمی اداروں سےمتعلق داخلہ امتحانات منعقد کرانے کی غرض سے انڈین سوسائٹیز رجسٹریشن ایکٹ ، 1960 کے تحت ایک خودمختار اور خود کفیل اولین ٹیسٹنگ آرگنائزیشن کے طور پر نیشنل ٹیسٹنگ ایجنسی (این ٹی اے ) کے ایک سوسائٹی کی حیثیت سے قیام کو منظوری دی ہے۔ خصوصیات: یہ ایجنسی (این ٹی اے) ابتدائی طور پر وہ داخلہ امتحانات منعقد کرائے گی جو امتحانات فی الحال سی بی ایس ای کے ذریعہ کرائے جارہے ہیں۔ این ٹی اے کےمکمل طور پر قیام کے بعد یہ ایجنسی دیگر امتحانات بھی بتدریج منعقد کرائے گی۔ داخلہ امتحانات آن لائن منعقد کرائے جائیں گے اور ایک سال میں کم از کم دو مرتبہ امتحانات ہوں گے۔ اس سے امیدواروں کو اپنی بہتری کارگردی کا مظاہرہ کرنے کا مناسب موقع مل سکے گا۔ دیہی طلبا کی ضروریات کے مدنظر ایجنسی سب ڈسٹرکٹ /ضلع سطح پر مراکز قائم کرے گی اور جہاں تک ممکن ہوسکے گا طلبا کو ٹریننگ دینے والے افراد مہیا کرائے گی۔ ایم ایچ آر ڈی کے تقرر کردہ ممتاز ماہر تعلیم این ٹی اے کی صدارت کریں گے۔ سی ای او حکومت کے تقرر کردہ ڈائریکٹر جنرل ہوں گے۔ اداروں کے ارکان پر مشتمل بورڈآف گورنرس ہوگا۔ این ٹی اے کو پہلی بار 25 کروڑ روپے کی مالی امداد حکومت ہند کی طرف سے دی جائے گی تاکہ وہ پہلے سال میں اپنا کام کاج شروع کریں۔ اس کے بعد مالیاتی طور پر یہ خودکفیل ہوجائے گی۔ ۔۔۔۔۔۔۔۔۔۔۔ م ن۔ ن ا ۔ ج۔
وزیراعظم 16فروری 2020 کو وارانسی جائیں گے

نئی دہلی 14 فروری 2020 ۔وزیراعظم جناب نریندر مودی 16فروری 2020 کو ایک روزہ دورے پر اپنے پارلیمانی حلقے وارانسی کا دورہ کریں گے۔ وزیراعظم ، شری جگد گورو وشو وردھیا گوروکل کی صد سالہ تقریبات کی اختتامی تقریب میں حصہ لیں گے۔جناب مودی 19 زبانوں میں شری سدھانت شکھامنی گرنتھ کے ترجمہ شدہ ورژن اور اس کے موبائل ایپ کا اجرا بھی کریں گے ۔ بعد ازاں جناب نریند رمودی پنڈت دیا دیال اپادھیائے میموریل سینٹر کو قوم کے نام وقف کریں گے ۔اس پروگرام میں وزیر اعظم پنڈت دین دیال اپادھیائے کے 63فٹ پانچا لوہا مجسمے کی نقاب کشائی بھی کریں گے ۔ملک میں اس رہنما کا یہ سب سے بڑا مجسمہ ہے ۔200سے زائد دستکار پچھلے ایک سال سے رات دن مجسمے کو مکمل کرنے کے لئے کام کررہے تھے۔ میموریل سینٹر میں پنڈت دین دیال اپادھیائے کی حیات اور کارناموں پر نقش گری ہے ۔ اوڈیشہ کے تقریباََ 30دستکاروں اور فنکاروں نے پچھلے سال کے دوران اس پروجیکٹ پر کام کیا تھا۔ وزیراعظم اس کے بعد ایک عوامی تقریب میں 30سے زیادہ پروجیکٹ قوم کو معنون کریں گے ۔اس میں کاشی ہندووشوودھیالیہ ( بی ایچ یو ) میں 430 بستر والے ایک سوپر اسپیشلٹی سرکاری اسپتال اور بی ایچ یو میں 74 بستروالے ایک دماغی امراض کا اسپتال شامل ہے ۔ وزیراعظم ویڈیو لنک کے ذریعہ آئی آر سی ٹی سی کی مہاکال ایکسپریس کو ہری جھنڈی دکھاکر روانہ بھی کریں گے ۔ یہ ٹرین تین جیوترلنگ تیرتھ مراکز – وارانسی ، اجین اور اومکاریشور کو جوڑے گی۔یہ ملک میں پہلی راتوں رات چلنے والی پرائیویٹ ٹرین ہوگی۔ وزیراعظم جناب نریندر مودی ’’کاشی ایک روپ انیک ‘‘ کا افتتاح کریں گے ۔وزیراعظم امریکہ ، انگلینڈ اور آسٹریلیا سمیت دنیا کے مختلف ملکوں سے آنے والے خریداروں اور دستکاروں سے ملاقات کریں گے ۔’’کاشی ایک روپ انیک ‘‘ پنڈت دین دیال اپادھیائے ہستھ کلاسنکل میں ایک دوروزہ پروگرام ہے ۔ اس میں پورے اترپردیش کی مصنوعات دکھائی جائیں گی۔ ۰۰۰۰۰۰۰۰۰۰۰۰۰۰۰۰۰۰۰۰۰
وزیراعظم، 29 مارچ  کو مدھیہ پردیش  میں پی ایم اے وائی- جی کے  پانچ لاکھ سے زیادہ مستفیدین کے ‘گرہ پرویشم’ میں شرکت کریں گے

وزیراعظم جناب نریندر مودی، 29 مارچ کو ، دوپہر ساڑھے بارہ بجے ، ویڈیو کانفرنسنگ کے ذریعہ ،مدھیہ پردیش میں پردھان منتری آواس یوجنا- گرامین کے تقریبا 5 لاکھ 21 ہزار مستفیدین کے ‘گرہ پرویشم’ میں شرکت کریں گے۔ وزیراعظم اس موقع پر اجتماع سے خطاب بھی کریں گے۔ یہ وزیراعظم کی مسلسل جہت رہی ہے کہ ملک کے ہر ضرورت مند خاندان کو تمام بنیادی ضروریات کے ساتھ ایک پکا مکان فراہم کیا جائے ۔ یہ اس سمت میں ایک اور واضح قدم ہے۔ اس تقریب میں روایتی تقریبات بھی منعقد کی جائیں گی، جو پورے مدھیہ پردیش میں نئے مکانات میں شنکھ، چراغ، پھولوں اور رنگولیوں کے ساتھ منعقد ہوگی۔ مدھیہ پردیش میں پی ایم اے وائی – جی کے نفاذ سے مختلف منفرد اور اختراعی اقدامات سامنے آر ہے ہیں، جن میں راکھ سے بنی ہوئی اینٹوں کا استعمال کرنے کے لئے ، خواتین راج مستری سمیت ہزاروں راج مستریوں کی تربیت کرنا، خواتین کے ذاتی مدد کے گروپوں (ایس ایچ جیز) کو تعمیراتی مواد کے لئے قرضے اور بہتر عمل آوری کے لئے ٹیکنالوجی کا استعمال کرنے اور پروجیکٹوں کی نگرانی فراہم کر کے، با اختیار بنانا ہے۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔ (ش ح-اع – ق ر) (28-03-2022)
سعودی عرب میں مکہ کے قریب ایک بس کے ٹکڑے ٹکڑے ہوجانے کے سبب انسانی جانوں کے اتلاف پر وزیر اعظم کا اظہار تعزیت

نئی دہلی،17؍اکتوبر:وزیر اعظم جناب نریندر مودی نے سعودی عرب میں مکہ کے قریب ایک بس کے ٹکڑے ٹکڑے ہوجانے کے سبب انسانی جانوں کی اتلاف پر تعزیت کا اظہار کیا ہے۔ ایک ٹوئٹ میں وزیر اعظم نے کہا ہے کہ سعودی عرب میں مکہ کے قریب ایک بس کے ٹکڑے ٹکڑے ہوجانے کی خبر سے سخت رنجیدہ ہوں۔ اپنی جان گنوانے والے کنبوں کے تئیں اظہار تعزیت ۔زخمیوں کی جلد صحت یابی کے لئے دعا گوں ہوں۔
پی ایم نے پلی تھیور کو ان کے یوم پیدائش پرخراج عقیدت پیش کیا

وزیر اعظم جناب نریندر مودی نے بہادر پلی تھیور کو ان کے یوم پیدائش پر خراج عقیدت پیش کیا ہے۔ وزیر اعظم نے ٹویٹ کیا؛ ‘‘میں بہادر پلی تھیور کو ان کے یوم پیدائش پر خراج عقیدت پیش کرتا ہوں۔ ان کی بہادری اور پختہ عزم بے شمار لوگوں کو تحریک دیتا ہے۔ وہ سامراج کے خلاف مزاحمت میں سب سے آگے تھے۔ وہ ہمیشہ لوگوں کے لیے لڑتے رہے۔’’ “மாவீரன் பூலித்தேவருக்கு அவரது பிறந்த நாளில் நாளில் வணக்கங்களை செலுத்துகிறேன். அவரது வீரமும் உறுதிப்பாடும் எண்ணற்றோருக்கு ஊக்கமளித்து ஊக்கமளித்து வருகிறது. முன்னணியில் அந்நிய அந்நிய ஏகாதிபத்தியத்தை எதிர்த்து எதிர்த்து போரிட்டவர்.
وزیراعظم نے شیروں کے بین الاقوامی دن کے موقع پر جنگلی حیات سے پیار کرنے والوں کو مبارک باد دی

نئی دہلی،29؍ جولائی : وزیراعظم جناب نریندر مودی نے شیروں کے عالمی دن کے موقع پر جنگلی حیات سے پیا رکرنے والوں، خاص طور سے شیروں کے تحفظ کے بارے میں پرجوش لوگوں کو مبارک دی ہے۔ وزیراعظم مسلسل ٹوئیٹ میں کہا کہ: ’’انٹرنیشنل ٹائیگر ڈے، کے موقع پر جنگلی حیات سے پیا رکرنے والوں کو ، خاص طور سے اُن لوگوں کو، جو شیروں کے تحفظ کے تئیں پرجوش ہیں، مبارک باد دیتا ہوں۔ عالمی سطح پر شیروں کی 70 فیصد سے زیادہ آبادی کا گھر ہونے کی وجہ سے ہم اپنے شیروں کے لئے محفوظ پناہ گاہوں کو یقینی بنانے اور شیروں کے لئے موزوں ماحولیاتی نظام کو فروغ دینے کے تئیں اپنے عزم کا اعادہ کرتے ہیں۔ بھارت میں 18 ریاستوں میں پھیلے 51 ٹائیگر ریزرو ہیں۔ 2018 میں شیروں کی پچھلی گنتی سے پتہ چلتا ہے کہ شیروں کی آبادی میں اضافہ ہوا ہے۔ بھارت نے شیروں کے تحفظ سے متعلق سینٹ پیٹر برگ اعلامئے کے ذریعے طے کی گئی معیاد سے 4 سال قبل ہی شیروں کی تعداد دوگنی کرنے کے نشانے حاصل کرلیا ہے۔ شیروں کے تحفظ سے متعلق بھارت کی حکمت عملی میں مقامی کمیونٹیز کو شامل کرنے کو سب سے زیادہ اہمیت دی جاتی ہے۔ ہمیں تمام نباتات و حیوانات کے ساتھ ہم آہنگی کے ساتھ رہنے کی ہماری صدیوں پرانی روایت سے بھی حوصلہ ملا ہے، جس کے ساتھ ہم اس عظیم کرہ ارض کو مشترک کرتے ہیں۔‘‘ ۔۔۔۔۔۔۔۔۔۔۔۔۔۔۔۔۔۔ (ش ح- ف ا- ق ر)
کابینہ نے محکمہ برائے سائنس و ٹیکنالوجی، حکومت ہند اور وزارت برائے تجارت و صنعت، سنگاپور کے درمیان سائنس، ٹیکنالوجی اور اختراع کے شعبوں میں باہمی تعاون سے متعلق مفاہمت کے اقرار نامے (ایم او یو) کو منظوری دی

وزیر اعظم جناب نریندر مودی کی صدارت میں مرکزی کابینہ کو حکومت ہند کے محکمہ برائے سائنس و ٹیکنالوجی اور جمہوریہ سنگاپور کی حکومت کی وزارت برائے تجارت و صنعت کے درمیان سائنس، ٹیکنالوجی اور اختراع کے شعبوں میں باہمی تعاون سے متعلق مفاہمت کے ایک اقرار نامے (ایم او یو) سے آگاہ کیا گیا۔ مفاہمت کے اقرار نامے (ایم او یو) پر فروری 2022 میں دستخط کئے گئے تھے۔ یہ مفاہمت نامہ ایک طریقہ کار فراہم کرے گا اور ایکو سسٹم تشکیل دے گا اور اس میں مدد فراہم کرے گا جو دونوں ممالک میں اختراع اور صنعت کاری کو فروغ دے گا جس کے نتیجے میں باہمی تعاون کے ذریعے نئی ٹیکنالوجی کی ایجاد ہوگی، افرادی قوت کی تربیت کی جائے گی اور آئی پی جنریٹ کی جائے گی۔ اس تعاون کے تحت عمل میں لائی جانے والی سرگرمیوں کے ذریعے علم اور ٹیکنالوجی کی نئی ترقی آتم نربھر بھارت کو تحریک فراہم کرے گی۔ مفاہمت نامہ (ایم او یو) ایک طریقہ کار فراہم کرے گا اور ایک ایکو نظام کی تشکیل میں مدد کرے گا جو دونوں ممالک میں اختراع اور صنعت کاری کو فروغ دے گا جس کے نتیجے میں باہمی تعاون کے ذریعے نئی ٹیکنالوجی کی ایجاد ہوگی، افرادی قوت کی تربیت کی جائے گی اور آئی پی جنریٹ کی جائے گی۔ اس مفاہمت نامے میں جن سرگرمیوں کا تصور کیا گیا ہے ان میں مصنوعات کی ترقی اور ٹیکنالوجی کا باہمی تبادلہ شامل ہے، جس سے نئے کاروباری ادارے اور روزگار کے مواقع پیدا ہو سکتے ہیں۔ اس مفاہمت نامے کا مقصد سائنس، ٹیکنالوجی اور اختراع کے مشترکہ دلچسپی کے شعبوں میں بھارت اور سنگاپور کے درمیان باہمی اشتراک و تعاون کی حوصلہ افزائی، ترقی اور سہولت فراہم کرنا ہے۔ اس کے تحت باہمی دلچسپی کے کسی بھی شعبے میں تعاون کو ترجیح دی جائے گی جو تحقیق، اختراع اور تکنیکی ترقی میں پیش رفت کرسکے بشمول: زراعت اور فوڈ سائنس اور ٹیکنالوجی؛ اعلی درجے کی مینوفیکچرنگ اور انجینئرنگ؛ آلودگی سے پاک معیشت، توانائی، پانی، آب و ہوا اور قدرتی وسائل؛ ڈیٹا سائنس، ابھرتی ہوئی ٹیکنالوجیز؛ اعلی درجے کا مواد اور صحت اور بایو ٹیکنالوجی۔ علاوہ ازیں اس میں مشترکہ دلچسپی کے دیگر شعبوں کو باہمی رضامندی سے شامل کیا جائے گا۔ ۔۔۔۔۔۔۔۔۔۔۔۔۔۔۔۔۔۔۔۔۔ ش ح۔م ع۔ع ن ()
جرمنی اور متحدہ عرب امارات کے دورے(26-28جون، 2022) پر روانگی سےقبل وزیر اعظم کا بیان

نئی دہلی۔ 25 جون میں جرمنی کے چانسلرعزت مآب جناب اولاف شُولز کی دعوت پرجرمنی کی صدارت میں منعقد ہونے والے جی -7 سربراہی اجلاس کے لیے شلوس ایلماؤ، جرمنی کا دورہ کروں گا۔ گزشتہ ماہ ہند – جرمنی بین حکومتی مشاورت (آئی جی سی) کے بعد چانسلر شولز سے دوبارہ مل کر خوشی ہو گی۔ انسانیت کو متاثر کرنے والے اہم عالمی مسائل پر بین الاقوامی تعاون کو مستحکم کرنے کی کوشش میں، جرمنی نے دیگر جمہوریتوں جیسے ارجنٹائن، انڈونیشیا، سینیگال اور جنوبی افریقہ کو بھی جی 7 سربراہی اجلاس کے لیے مدعو کیا ہے۔ سربراہی اجلاس کے اجلاس کے نشستوں کے دوران، میں جی -7 کاونٹیوں ، جی -7 پارٹنر ممالک اور مہمان بین الاقوامی تنظیموں کے ساتھ ماحولیات، توانائی، آب و ہوا، خوراک کے تحفظ، صحت، انسداد دہشت گردی، صنفی مساوات اور جمہوریت جیسے اہم مسائل پر تبادلہ خیال کروں گا۔ میں سربراہی اجلاس کے موقع پر کچھ شریک جی -7 اور مہمان ممالک کے رہنماؤں سے ملاقات کی توقع کرتا ہوں۔ جرمنی میں قیام کے دوران ، میں پورے یورپ سے آئے ان تارکین وطن ہندوستانیوں سے بھی ملاقات کا متمنی ہوں، جو اپنی مقامی معیشتوں میں بہت زیادہ تعاون کر رہے ہیں اور یورپی ممالک کے ساتھ ہمارے تعلقات کو بھی فروغ دے رہے ہیں۔ ہندوستان واپسی پر، میں متحدہ عرب امارات کے سابق صدر اور ابوظہبی کے حکمران شیخ خلیفہ بن زید النہیان کے انتقال پر اظہار تعزیت کے لیے 28 جون 2022 کو متحدہ عرب امارات کے صدر اور ابوظہبی کے حکمران عزت مآب شیخ محمد بن زید النہیان سے ملاقات کے لیے ابوظہبی، متحدہ عرب امارات میں مختصر قیام کروں گا۔ ۔۔۔۔۔۔۔۔۔۔۔۔۔۔۔۔۔۔۔۔۔ (ش ح ۔ رض ۔ ج ا (